b'\n_START_ARTICLE_\nJonkerin kivi\n_START_PARAGRAPH_\nJonkerin kivi on vanha Stolbovan rauhan 1617 rajakivi, joka sijaitsee Kuhmossa Jonkerinj\xc3\xa4rven pohjoisrannalla. Vajaat 2,5 metri\xc3\xa4 korkea kivi oli viel\xc3\xa4 1700-luvulla niemen k\xc3\xa4rken\xc3\xa4, mutta nykyisin se on erill\xc3\xa4\xc3\xa4n rannasta. Kivi on saattanut olla rajakiven\xc3\xa4 jo T\xc3\xa4yssin\xc3\xa4n rauhasta 1596 alkaen, mutta t\xc3\xa4st\xc3\xa4 ei ole varmaa tietoa._NEWLINE_Suomen ja Ven\xc3\xa4j\xc3\xa4n raja kulki kiven kautta aina vuoteen 1839 saakka, jolloin Jonkerin alue liitettiin Suomeen.'